Diari Oficial de la Generalitat Valenciana


Sumari del DOGV 3972, del 03-04-2001 (2001/2449)

Notificació de l'expedient sancionador de multes número S-2000/0113.
--------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2449


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'expedient sancionador de multes número S-2000/0113. [2001/F2449]
  
De conformitat amb allò acordat per aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present Edicte es procedeix a notificar a l'interessat la sanció dictada en l'expedient sancionador que ha tramitat el Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0113. Sanció de data 18 d'octubre de 2000, dictada pel conseller de Justícia i Administracions Públiques, per la qual s'acorda imposar al senyor Paul Auten Louri, amb últim domicili conegut a la platja del Acequión, edifici Edén del Mar IV, porteria 2, de Torrevieja, una sanció d'1.025.000 pessetes (6.160,37 euros), atés que el dia 5 d'abril de 2000, sent les 17.20 hores, es va realitzar una inspecció a l'establiment denominat Bar Boomerang, situat a la platja de l'Acequión, edifici Edén IV, porteria 2, de Torrevieja, i s'hi va verificar que els extintors d'incendis apareixien amb la data caducada., infringint amb això l'article 23.c) de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1, de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que contra la present resolució, que posa fi a la via administrativa, es podrà interposar, amb caràcter potestatiu, un recurs de reposició davant del mateix òrgan que la va dictar, en el termini d'un mes, comptador des de l'endemà de la notificació, de conformitat amb el que estableix l'article 116. 1) en relació amb els articles 109.c) i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé interposar directament un recurs contenciós administratiu davant del Jutjat Contenciós Administratiu de València, seu de l'òrgan que ha dictat l'acte administratiu a impugnar, o davant del Jutjat Contenciós Administratiu de la capital de província, en què el demandant tinga el seu domicili, en el termini de dos mesos, comptadors des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
En el cas que no faça ús del seu dret a recórrer, haurà de fer efectiva la multa, utilitzant els impresos que podrà recollir en aquestes oficines, passeig del Doctor Gadea, número 10, 03016 Alacant, o en qualsevol de les entitats col·laboradores que consten en l'imprés esmentat, de conformitat amb el que estableix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'ordre de 26 de febrer de 1993, que desenvolupa l'al·ludit decret, i trametre a les referides oficines l'exemplar corresponent de l'administració. El dit pagament haurà de fer-se en el període voluntari establit en el Reglament General de Recaptació, i dins dels terminis que s'indiquen seguidament:
  
a) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
b) Les notificacions efectuades entre els dies 16 i últim de cada mes, des de la data de notificació fins al dia 20 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
Amb l'advertiment que si no fa el pagament en el període voluntari esmentat, es procedirà, sense més tràmit, a la seua exacció per via executiva.
  
I perquè valga de notificació a l'interessat esmentat, s'expedeix aquest edicte.